Átáraga,
Efíá é mbé é tɔɔ́.
Efíá é mbé é tɔɔ́ bá Nzamá.
Efíá fe é mbé Nzamá.
Éñí te a mbé á tɔɔ́
bá Nzamá átáraga.
Mam mése mé ngá tɔbɔ mbɔann amú Éñe,
éde kaa ki Éñe dzóm enziŋ ye é ntɔɔ́ mbɔann,
deé ndzí tɔbɔ mbɔann.
Éñe eniŋ é mbé é tɔɔ́ ébe éñe,
eniŋ te é mbé éyéá bot;
eyéá te dá feañ á dzíbi été,
ve dzíbi dá kaa dɔ ádzím.
Mot enziŋ aá sɔ́,
a tɔɔ́ eyola ná Juan,
Nzamá éñe aá lóm ñí.
Mot te a ngá sɔ́ amú ngañiá,
á mfá ye ná á vé é ngañiá eyéá te,
ná ébe éñe bot bése bé bwíni.
Se mot te émyen éñe a mbé eyéá,
fáve ná aá sɔ́ á mfá ávé
é ngañiá eyéá te.
Éñí te,
éñe a mbé é bébélá eyéá
é sɔ́ yaá éniŋ dzí,
aa feañ fe ébe mot binam áse.
A mbé a tɔɔ́ éniŋ dzí,
eniŋ dá dá tɔbɔ fe mvelann amú éñe;
ve éniŋ dzí deé ndzí ñí yem.
Aá sɔ́ ébe áabyeñ émyen,
ve áabyeñ bíte bí ndzí ñí ñɔŋ.
Ve,
ébá bése bé ngá ñɔŋ ñí,
ébá bá bwíni éyola deñ,
ébɔ́,
ñí a ngá vé nguu ye ábelé étɔɔ́ bwán Nzamá,
ébá béte bé sés mbyálánn ákála mékií,
ngé ki amú nkómánn mot binam,
ngé ki nkómánn fám enziŋ,
ve fáve nkómánn Nzamá.
Ané Éfíá te é ngá súgan bɔ mot binam,
é sɔ́ tɔbɔ énzénzaŋ dea.
Éde bía bí yén yaá fe é dúmá deñ,
dúmá ané édí é Mwán mbɔ́ɔ́ ya mbɔ́ɔ́ Éséá,
ndzálánn ya mvɔmm ya fe bébélá.
Juan a ngá vé ngañiá á mfá weñ,
eé kɔ́bɔ ya kíŋŋ oyaáp ó yóp éde a ngá dzó ná,
“Éñí,
éñe a ne é mot me ngá dzó ya ñí ná,
‘Éñí a mbé ná aa nzu ma á mvús,
éñe a súgan yaá ma bɔ ósú.
Amú ná a mbé a tɔɔ́ kaa ná me bɔ.’ ”
Ákála ná,
ébe ndzálánn abóm deñ,
bía bésesé bí ñɔŋ yaá é mvɔmm ñí ya éñí fɔ́ɔ́.
Dá é tɔɔ́ ná bá kee nkɔɔ́ métsiŋŋ ébe Moisés,
ve mvɔmm ya bébélá byá bí sɔ́ yaá amú Yesukristo.
Mot enziŋ ăá bé yén Nzamá eyɔŋ enziŋ;
ve é Mwán mbɔ́ɔ́ ya mbɔ́ɔ́ a yága Éséá ó twíñ,
éñe a lére yaá ñí.